### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Af den seneste tryghedsmåling fra Tryghedsfonden viser det samlede tryghedsparameter, at utrygheden er stigende. Det er både de unge som frygter vold i nattelivet, seksuelle overgreb og at gå alene ude, når det er mørkt. Men også de ældre, som i højere grad bekymrer sig om deres digitale sikkerhed, ligesom frygten for digitalt tyveri giver utryghed.

I Århus har vi herudover et stort problem med bander der hærger i det offentlige rum, og deres interne stridigheder går fra tid til anden ud over uskyldige århusianere. Udover banderne er der store problemer med vanvittig og hensynsløs kørsel i den vestlige del af Århus, ligesom der er svindlende pirattaxaer i nattelivet.

Derfor har Dansk Folkeparti fremsat en række konkrete initiativer i et byrådsforslag til at forbedre trygheden i Århus. Vi foreslår blandt andet, at der skal gøres brug af markant mere videoovervågning på kommunale bygninger og veje, fordi det er et vigtigt redskab til at komme vold, bandekriminalitet og narkohandel til livs samt et vigtigt redskab i politiets efterforskning. Herudover foreslår vi, at der etableres tryghedszoner for sikker afhentning og udelukkelse af pirattaxaer i nattelivet.

For at komme bandekonflikten til livs foreslår vi desuden, at eksisterende exitprogrammer opkvalificeres og udbygges, så der for ex-bandemedlemmer er et liv efter og uden banderne. Herudover ønsker vi, at der nedsættes en taskforce, som kan gøre livet surt for bandemedlemmerne.

Siden har besvarelsen af en 10 dages forespørgsel fra Sociale forhold og Beskæftigelse vist, at Århus Kommune ikke har nogle særlige indsatser målrettet vanvidsbilister. Dansk Folkeparti foreslår derfor, at der som en del af en bandetaskforce, også kommer fokus på vanvidsbilister, som ofte også er kriminelle på anden vis.

Med alle disse initiativer ønsker Dansk Folkeparti at gentænke og videreudvikle Emil Hansen fra 2017.

Dansk Folkeparti foreslår derfor,

1) At der afsættes midler til finansiering af de tiltag, som Dansk Folkeparti har fremsat byrådsforslag om.

Finansieringen kan blandt andet findes ved at se på omprioritering af midler inden for den nuværende tryghedsstrategi, som jo ikke har virket. Dette kunne eksempelvis være i forhold til nogle af de mange tryghedsprojekter, som man har forsøgt sig med i udsatte boligområder.